**Opis**

Predmet nabave su revizija i dopuna postojećeg troškovnika i tehničke dokumentacije te izrada dokumentacije za provođenje javnog nadmetanja za izgradnju glavnog, dovodnog cjevovoda Delovi – Bjelovar dužine 19,647 km, procijenjene vrijednosti izgradnje na 72.000.000,00 kn. Projektna dokumentacija sastoji se od građevinskog i elektrotehničkog projekta. Za zahvat je izdana građevinska dozvola. Predviđeno je sufinanciranje izgradnje iz sredstava Europske unije. Za zahvat su riješeni imovinsko – pravni odnosi sa vlasnicima parcela.

Predmetnim cjevovodom Delovi – Bjelovar, zajedno s pripadajućim objektima na cjevovodu, upravlja javni isporučitelj Vodne usluge d.o.o. iz Bjelovara, koji isporučuje vodu Općinama Kapela i Rovišće, te Općini Novigrad Podravski u Koprivničko-križevačkoj županiji. Namjena ovog cjevovoda je poboljšanje dovoda vode iz Koprivničko-križevačke županije prema bjelovarskom području, kao dijelu Bjelovarsko-bilogorske županije. Izgradnja je podijeljena u tri faze.

|  |  |  |  |
| --- | --- | --- | --- |
| Faza | Dionica | Profil cjevovoda (mm) | Ukupno (m) |
| faza 1 | Ul. A Hebranga - Zvijerci | DN 400 | 1.947,0 |
| faza 2 | VS"Kupinovac"-PK"Trnovka" | DN 450 | 5.967,0 |
| PK"Trnovka" - VS "Rudnik" | DN 400 | 3.578,0 |
| faza 3 | VS "Rudnik" - uređaj "Javorovac" | DN 450 | 796,0 |
| Uređaj "Javorovac"-vodocrpilište "Delovi" | DN 450 | 7.359,0 |
|  | **Ukupno:** |  | **19.647,0** |

Obzirom na dulji period koji je bio potreban za pripremu dokaza pravnog interesa došlo je do potrebe za usklađenjima sa postojećim stanjem koje se je izmjenilo od vremena izrade idejnog rješenja i glavnog projekta. Izmjene nemaju utjecaj na izdanu građevinsku dozvolu. Zadatak ponuditelja je revizija i dopuna kompletnog postojećeg troškovnika te dopuna tehničke dokumentacije u smislu dodatnih specifikacija materijala i montažnih shema. Sve dodatke potrebno je opisati u knjizi 3 DON-a te prije uveza i predaje dokumentacije rješenja usuglasiti sa Naručiteljem.

Revizija i dopuna troškovnika treba obuhvatiti i uskladu sa naknadno izrađenim tehničkim rješenjem - elektrotehničkim projektom „Nadzorno upravljački sustav za sustav vodoopskrbe grada Bjelovara“ iz travnja 2018. i „Elaboratom poboljšanja funkcionalnosti I smanjenja gubitaka vode dionice magistralnog cjevovoda od VS Rudnik do PK Trnovka“ iz siječnja 2022. godine. Posebno je važno akceptirati upute iz navedenog „Elaborata“ obzirom na potrebu Naručitelja da se postojeći način upravljanja radom ventila u vodospremama (VS Rudnik, PK Trnovka, VS Kupinovac) podigne na viši stupanj atomatizacije. Također potrebno je sagledati naknadno izvedene promjene na postojećem sustavu i potrebu Naručitelja za što preciznijim praćenjem gubitaka u sustavu.

Ponuditelj treba proanalizirati kompletan troškovnik i po potrebi korigirati opise stavaka i količine. Dopune troškovnika i projektne dokumentacije trebaju biti usklađene sa postojećom dokumentacijom. Ponuditelj treba biti na raspolaganju tijekom savjetovanja i provedbe postupka javne nabave za odgovore na upite i eventualne izmjene.

Reviziju i dopunu postojećeg troškovnika i tehničke dokumentacije te izradu dokumentacije za provođenje javnog nadmetanja projektant je dužan riješiti u smislu važećih standarda, normi, propisa i pravila struke, u skladu sa važećim Zakonom o prostornom uređenju (NN 153/13, 65/17, 114/18, 39/19, 98/19) i Zakonom o gradnji (NN 153/13, 20/17, 39/19, 125/19) te ostalom relevantnom zakonskom i pod zakonskom regulativom uvažavajući postojeće stanje na terenu i postojeću projektnu dokumentaciju.

Predloženi sadržaj i opseg definiran putem ove dokumentacije za nadmetanje na osnovu koje ponuditelj dostavlja ponudu, sastavljen je načelno i niti na koji način ne oslobađa ponuditelja odgovornosti za cjelovitost, točnost i stručnu kvalitetu konačnih dokumenata koje dostavlja naručitelju (stručnu, normativnu i zakonsku utemeljenost odnosno usklađenost s važećim propisima i postojećom projektnom dokumentacijom).

**Radi što boljeg sagledavanja opsega ponude preporučuje se ponuđaču obilazak terena u pratnji predstavnika Naručitelja.**

**Tehnička i stručna sposobnost**

Tehnička i stručna sposobnost se traži kako bi se osiguralo da gospodarski subjekt ima potrebne tehničke resurse i iskustvo na odgovarajućoj razini kvalitete te da je u mogućnosti u zadanim rokovima isporučiti predmet nabave.

* 1. **Iskustvo GS**

GS mora kumulativno zadovoljiti sljedeće uvjete za usluge izvršene u zadnjih 5 godina:

* Izrađen minimalno jedan (1) glavni ili izvedbeni projekt izgradnje magistralnog cjevovoda dužine minimalno 15 km, minimalnog profila DN 400 koji se sastoji min. od građevinskog i elektrotehničkog projekta,
* Izrađen minimalno jedan (1) glavni ili izvedbeni projekt nadzorno upravljačkog sustava koji se sastoji min. od građevinskog i elektrotehničkog projekta, na vodoopskrbnom sustavu ukupne dužine min. 100 km, koji sadrži minimalno 5 točaka mjerenja protoka.
* Izrađena minimalno jedna Dokumentacija o nabavi za projekt sufinanciran sredstvima EU koja obuhvaća izgradnju i/ili rekonstrukciju magistralnih vodoopskrbnih cjevovoda minimalne duljine 15 km, minimalnog profila DN 400
* Izrađena minimalno jedna Tehno-ekonomska analiza cijevnog materijala za vodoopskrbne cjevovode.
  1. **Tehnički stručnjaci**

1. **Stručnjak 1: Stručnjak za vodoopskrbu iz područja građevine**

Minimalna obrazovna kvalifikacija:

* visoka stručna sprema iz područja građevine ili strojarstva, odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij kojim se stječe akademski naziv magistar inženjer ili koja je uspješno završila odgovarajući specijalistički diplomski stručni studij iz navedenih područja kojim se stječe stručni naziv stručni specijalist inženjer ako je tijekom cijelog svog studija stekla najmanje 300 ECTS bodova.

Specifično stručno iskustvo:

* Izvršena najmanje jedna usluga izrade glavnog i/ili izvedbenog projekta izgradnje magistralnog cjevovoda dužine minimalno 15 km, minimalnog profila DN 400 s uklapanjem u postojeći sustav vodoopskrbe I povezivanjem na postojeće vodospreme (min. dvije)

1. **Stručnjak 2: Stručnjak za vodoopskrbu iz područja elektrotehnike**

Minimalna obrazovna kvalifikacija:

* visoka stručna sprema iz područja elektrotehnike, odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij kojim se stječe akademski naziv magistar inženjer ili koja je uspješno završila odgovarajući specijalistički diplomski stručni studij iz navedenih područja kojim se stječe stručni naziv stručni specijalist inženjer ako je tijekom cijelog svog studija stekla najmanje 300 ECTS bodova.

Specifično stručno iskustvo:

* Izvršena najmanje jedna usluga izrade glavnog i/ili izvedbenog projekta nadzorno upravljačkog sustava sa najmanje 5 mjernih mjesta.

1. **Stručnjak 3: Stručnjak za vodoopskrbu iz područja strojarstva**

Minimalna obrazovna kvalifikacija:

* visoka stručna sprema iz područja strojarstva, odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij kojim se stječe akademski naziv magistar inženjer ili koja je uspješno završila odgovarajući specijalistički diplomski stručni studij iz navedenih područja kojim se stječe stručni naziv stručni specijalist inženjer ako je tijekom cijelog svog studija stekla najmanje 300 ECTS bodova.

1. **Stručnjak 4: Voditelj izrade dokumentacije o nabavi**

Minimalna obrazovna kvalifikacija:

* visoka stručna sprema iz područja tehničke, pravne ili ekonomske struke, odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij (minimalno 300 ECTS bodova).

Specifično stručno iskustvo:

* Izvršena najmanje jedna usluga u svojstvu voditelja izrade Dokumentacije o nabavi radova koja se sastoji od 5 cjelina (1. Upute ponuditeljima, 2. Prijedlog ugovora, 3. Tehničke specifikacije, 4. Troškovnik, 5. Nacrti) te koja obuhvaća izgradnju i/ili rekonstrukciju vodoopskrbnih cjevovoda min. duljine 15 km.

**Specifično stručno iskustvo najmanje jednog od navedena 4 stručnjaka:**

* Izrađena tehno ekonomska analiza cijevnog materijala za vodoopskrbne cjevovode.